
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 135 

21 Ιουνίου 2007 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 106 
Ελεύθερη κυκλοφορία και διαμονή στην ελληνική 
επικράτεια των πολιτών της Ευρωπαϊκής Ένωσης 
και των μελών των οικογενειών τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του ν.1338/1983 «Εφαρ¬ 
μογή του Κοινοτικού Δικαίου» (Α' - 34), όπως αντικατα- 
στάθηκε από το άρθρο 6 παρ. 4 του ν.1440/1984 (Α' - 70) 
και τροποποιήθηκε με τα άρθρα 7 του ν.1775/1988 (Α' 
-101), 31 του ν.2076/1992 (Α' -130), 19 του ν.2367/1995 (Α' 
- 261), 22 του ν.2789/2000 (Α' - 21) και 48 του ν.3427/2005 
(Α'-312). 

2. Τις διατάξεις του άρθρου δευτέρου παρ. 2 του 
ν.2077/1992 «Κύρωση της Συνθήκης για την Ευρωπαϊκή 
Ένωση και των σχετικών Πρωτοκόλλων και Δηλώσεων 
που περιλαμβάνονται στην τελική Πράξη» (Α' -136). 

3. Τις διατάξεις του άρθρου 22 της παρ. 3 του ν.2362/ 
1995 «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις» (Α' - 247). 

4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών (Β' 1432/14.10.2005) 
και ιδίως τις διατάξεις του άρθρου 7, όπως τροπο¬ 
ποιήθηκε με την αριθμ. 5733/ΔΙΟΕ 179/9.2.2006 όμοια 
(Β'- 204). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
[π.δ.63/2005 (Α' - 98)]. 

6. Τις διατάξεις της Οδηγίας 2004/38/ΕΚ του Ευρωπαϊ¬ 
κού Κοινοβουλίου και του Συμβουλίου της 29ης Απριλίου 
2004 (ΕΕ ί 158 της 30.4.2004) σχετικά με το δικαίωμα 
των πολιτών της Ένωσης και των μελών των οικογε¬ 
νειών τους να κυκλοφορούν και να διαμένουν ελεύθερα 
στην επικράτεια των κρατών μελών, όπως τροποποιή¬ 
θηκε με το Διορθωτικό της 29.6.2004 (ΕΕ ί 229). 

7. Το γεγονός ότι από τις διατάξεις του παρόντος 
διατάγματος προκαλούνται τα ακόλουθα οικονομικά 
αποτελέσματα: 

Α. Επί του κρατικού προϋπολογισμού: 

1. Δαπάνη από την καθιέρωση της αρχής της ίσης 
μεταχείρισης με τους ημεδαπούς για τους πολίτες της 


Ευρωπαϊκής Ένωσης που διαμένουν στην Ελλάδα. Η 
δαπάνη αυτή, που εξαρτάται από πραγματικά γεγονό¬ 
τα (αριθμός δικαιούχων, είδος επιδοτήσεων, παροχών, 
κ.λπ.) και για το λόγο αυτό δεν μπορεί να προσδιορι¬ 
στεί επακριβώς, θα καλύπτεται από τις πιστώσεις του 
προϋπολογισμού των οικείων Υπουργείων. 

2. Ενδεχόμενη δαπάνη από την παροχή του ευεργε¬ 
τήματος της πενίας σε όσους εκ των ανωτέρω ασκούν 
ένδικο μέσο κατά της απόφασης απέλασής τους, εφό¬ 
σον δε διαθέτουν επαρκείς πόρους για το σκοπό αυτό. Η 
δαπάνη αυτή, η οποία όμως εξαρτάται από πραγματικά 
γεγονότα και δεν μπορεί να εξακριβωθεί επακριβώς, θα 
καλύπτεται από τις πιστώσεις του προϋπολογισμού του 
Υπουργείου Δικαιοσύνης. 

Β. Επί του προϋπολογισμού των δημόσιων νοσοκομεί¬ 
ων (ν.π,δ.δ. επιχορηγούμενα από τον κρατικό προϋπολο¬ 
γισμό): Ενδεχόμενη δαπάνη από τη διενέργεια δωρεάν 
ιατρικών εξετάσεων στους πολίτες κρατών μελών της 
Ευρωπαϊκής Ένωσης και στα μέλη της οικογένειάς τους, 
που έχουν θεμελιώσει δικαίωμα διαμονής στην Ελλάδα, 
προκειμένου να διαπιστωθεί εάν πάσχουν από ασθέ¬ 
νεια που δικαιολογεί τη λήψη περιοριστικού μέτρου της 
ελευθερίας της κυκλοφορίας τους. Η δαπάνη αυτή, η 
οποία ομοίως εξαρτάται από πραγματικά γεγονότα και 
δεν μπορεί να προσδιοριστεί επακριβώς, θα καλύπτεται 
από τις πιστώσεις του προϋπολογισμού των οικείων 
δημοσίων νοσοκομείων. 

8. Τις υπ' αριθμ. 67/2007, 69/2007 και 95/2007 γνωμο¬ 
δοτήσεις του Συμβουλίου της Επικράτειας, ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομίας και Οικονομικών, 
Εξωτερικών, Απασχόλησης και Κοινωνικής Προστασίας, 
Υγείας και Κοινωνικής Αλληλεγγύης, Δικαιοσύνης και 
Δημόσιας Τάξης, αποφασίζουμε: 

ΚΕΦΑΛΑΙΟ I 
ΓΕΝΙΚΕΣ ΔΙΑΤΑΞΕΙΣ 

Άρθρο 1 
Σκοπός 

(Άρθρο 1 της Οδηγίας 2004/38/ΕΚ) 

Σκοπός του παρόντος διατάγματος είναι να καθο¬ 
ρίσει: 

(α) τους όρους που διέπουν την άσκηση του δικαιώ¬ 
ματος της ελεύθερης κυκλοφορίας και διαμονής στην 

ελληνική επικράτεια από τους πολίτες της Ευρωπαϊκής 
Ένωσης (Ένωσης) και τα μέλη των οικογενειών τους, 

(β) το δικαίωμα μόνιμης διαμονής στην Ελλάδα των 
πολιτών της Ένωσης και των μελών των οικογενειών 
τους, 

(γ) τους περιορισμούς των δικαιωμάτων που αναφέ- 
ρονται στα εδάφια α και β του παρόντος, για λόγους 
δημόσιας τάξης, δημόσιας ασφάλειας ή δημόσιας υγεί¬ 
ας, προκειμένου να ενσωματωθούν στην ελληνική νομο¬ 
θεσία οι διατάξεις της υπ' αριθμ. 2004/38/ΕΚ οδηγίας 
του Ευρωπαϊκού Κοινοβουλίου και του Συμβουλίου, που 
αφορούν την ελεύθερη κυκλοφορία και διαμονή στην 
Ελλάδα των πολιτών της Ένωσης και των μελών των 
οικογενειών τους. 

Αρθρο 2 

Ορισμοί 

(Αρθρο 2 της Οδηγίας 2004/38/ΕΚ) 

Για την εφαρμογή των διατάξεων του παρόντος προ¬ 
εδρικού διατάγματος, νοούνται ως: 

1. «Πολίτης τηςΈνωσης»: κάθε πρόσωπο το οποίο έχει 
την ιθαγένεια κράτους μέλους τηςΈνωσης. 

2. «Μέλος της οικογένειας»: 

(α) ο [η] σύζυγος ανεξαρτήτως ιθαγένειας, 

(β) ανεξαρτήτως ιθαγένειας: τα κοινά τέκνα των συ¬ 
ζύγων, τα οποία είναι κάτω των 21 ετών, τα λοιπά κοινά 
τέκνα των συζύγων, ανεξαρτήτως ηλικίας, εφόσον είναι 
συντηρούμενα, τα τέκνα του [της] συζύγου, κατά την 
ανωτέρω διάκριση, ως προς την ηλικία, καθώς και τα 
τέκνα που έχουν υιοθετηθεί, επίσης κατά την ανωτέρω 
διάκριση, 

(γ) ανεξαρτήτως ιθαγένειας, οι απευθείας ανιόντες 
του πολίτη τηςΈνωσης, καθώς και εκείνοι του [της] 
συζύγου, εφόσον είναι συντηρούμενοι. 

3. Υπήκοος τρίτης χώρας, είναι το φυσικό πρόσωπο 
που δεν έχει την ελληνική ιθαγένεια ούτε την ιθαγένεια 
άλλου κράτους μέλους της Ευρωπαϊκής Ένωσης κατά 
την έννοια του άρθρου 17 παρ. 1 της Συνθήκης της 
Ευρωπαϊκής Κοινότητας (άρθρο 1, στοιχείο (β), Ν.3386 
ΦΕΚ 212/Α/23.8.2005) 

Αρθρο 3 
Δικαιούχοι 

(Αρθρο 3 της Οδηγίας 2004/38/ΕΚ) 

1. Το παρόν προεδρικό διάταγμα ισχύει για τους πολί¬ 
τες τηςΈνωσης, οι οποίοι εισέρχονται ή διαμένουν στην 
Ελλάδα και δεν έχουν την ελληνική ιθαγένεια καθώς 
και για τα μέλη των οικογενειών τους, ανεξαρτήτως 
ιθαγένειας, σύμφωνα με τα οριζόμενα στην παράγραφο 
2 του άρθρου 2, που τους συνοδεύουν ή έρχονται να 
τους συναντήσουν. 

2. Με την επιφύλαξη τυχόν ατομικού δικαιώματος ελεύ¬ 
θερης κυκλοφορίας και διαμονής των ενδιαφερομένων, 
εξετάζεται κατά προτεραιότητα και γενικώς διευκολύ¬ 
νεται, σύμφωνα με την ισχύουσα ελληνική νομοθεσία, η 
είσοδος και η διαμονή των ακόλουθων προσώπων: 

(α) Κάθε άλλου μέλους της οικογένειας του πολίτη της 
Ένωσης, ανεξαρτήτως ιθαγένειας, το οποίο δεν εμπίπτει 
στα αναφερόμενα στην παρ. 2 του άρθρου 2 πρόσωπα, 
εφόσον το μέλος τούτο συντηρείται από τον έχοντα 
ίδιο δικαίωμα διαμονής πολίτη τηςΈνωσης ή ζει υπό 
τη στέγη του στη χώρα προέλευσης ή εφόσον σοβαροί 
λόγοι υγείας καθιστούν απολύτως αναγκαία την προ¬ 


σωπική φροντίδα του εν λόγω μέλους της οικογένειας 
από τον πολίτη τηςΈνωσης και 

(β) ανεξαρτήτως ιθαγένειας, του [της] συντρόφου, με 
τον οποίο ο πολίτης τηςΈνωσης έχει σταθερή σχέση, 
προσηκόντως αποδεδειγμένη. 

3. Σε κάθε περίπτωση γίνεται ενδελεχής εξέταση της 
προσωπικής κατάστασης και αιτιολογείται κάθε άρνηση 
εισόδου ή διαμονής των προσώπων αυτών. 

ΚΕΦΑΛΑΙΟ II 

ΔΙΚΑΙΩΜΑ ΕΞΟΔΟΥ ΚΑΙ ΕΙΣΟΔΟΥ 
Αρθρο 4 

Δικαίωμα εξόδου 

(Αρθρο 4 της Οδηγίας 2004/38/ΕΚ) 

1. Με την επιφύλαξη των ισχυουσών για τους εθνι¬ 
κούς συνοριακούς ελέγχους διατάξεων, που αφορούν 
τα ταξιδιωτικά έγγραφα, όλοι οι πολίτες τηςΈνωσης οι 
οποίοι φέρουν ισχύον δελτίο ταυτότητας ή διαβατήριο 
καθώς και τα μέλη της οικογένειάς τους, τα οποία είναι 
υπήκοοι τρίτης χώρας και φέρουν ισχύον διαβατήριο, 
δικαιούνται να εγκαταλείπουν το έδαφος της Ελλάδας 
προκειμένου να μεταβούν σε άλλο κράτος μέλος. 

2. Στα πρόσωπα της παρ. 1 δεν επιβάλλεται καμία 
θεώρηση εξόδου ή άλλη ισοδύναμη διατύπωση. 

Αρθρο 5 

Δικαίωμα εισόδου 

(Αρθρο 5 της Οδηγίας 2004/38/ΕΚ) 

1. Με την επιφύλαξη των διατάξεων που αφορούν 
τα ταξιδιωτικά έγγραφα, τα οποία ισχύουν για τους 
εθνικούς συνοριακούς ελέγχους, επιτρέπεται η είσοδος 
στην ελληνική επικράτεια: 

(α) σε κάθε πολίτη τηςΈνωσης, ο οποίος φέρει ισχύον 
δελτίο ταυτότητας ή διαβατήριο, χωρίς να απαιτείται 
καμία θεώρηση εισόδου ή άλλη ισοδύναμη διατύπωση 
και 

(β) στα μέλη οικογένειας που είναι υπήκοοι τρίτων χω¬ 
ρών, εφόσον φέρουν ισχύον διαβατήριο. Στα πρόσωπα 
αυτά επιβάλλεται μόνο θεώρηση εισόδου, όταν απαι¬ 
τείται σύμφωνα με τον Κανονισμό (ΕΚ) 539/2001, όπως 
ισχύει, ή ενδεχομένως σύμφωνα με το εθνικό δίκαιο. 

Στα πρόσωπα αυτά παρέχεται κάθε διευκόλυνση, προ¬ 
κειμένου να αποκτήσουν τις απαιτούμενες θεωρήσεις. Οι 
θεωρήσεις αυτές εκδίδονται, ατελώς, το συντομότερο 
δυνατόν, και βάσει ταχείας διαδικασίας. 

2. Η κατοχή ισχύοντος δελτίου διαμονής μέλους οικο¬ 
γένειας πολίτη τηςΈνωσης, απαλλάσσει τα πρόσωπα 
της περίπτωσης (β) της παρ. 1 του παρόντος άρθρου 
από την υποχρέωση θεώρησης εισόδου. 

3. Δεν επιτίθεται σφραγίδα εισόδου ή εξόδου στο 
διαβατήριο των κατά το άρθρο 2 παρ. 2 του παρόντος, 
μελών της οικογένειας πολίτη τηςΈνωσης που είναι 
υπήκοοι τρίτων χωρών, εφόσον προσκομίζουν δελτίο 
διαμονής μέλους οικογένειας πολίτη τηςΈνωσης. 

4. Όταν ο πολίτης της Ένωσης ή μέλος της οικογέ- 
νειάς του, που είναι υπήκοος τρίτης χώρας, δεν διαθέτει 
τα απαιτούμενα ταξιδιωτικά έγγραφα ή, ανάλογα με την 
περίπτωση, την αναγκαία θεώρηση, οι ελληνικές αστυ¬ 
νομικές αρχές, πριν λάβουν εις βάρος του το μέτρο της 
απέλασης, του παρέχουν κάθε εύλογη δυνατότητα είτε 
για την απόκτηση και την προσκόμιση ή την αποστολή 
των προαναφερομένων στοιχείων, το αργότερο εντός 
μηνάς από την είσοδό του στην ελληνική επικράτεια, 

δυνάμει του παρόντος, είτε για να αποδείξει, με οποι- 
οδήποτε άλλο πρόσφορο μέσο, ότι καλύπτεται από το 
δικαίωμα ελεύθερης κυκλοφορίας και διαμονής. 

ΚΕΦΑΛΑΙΟ III 
ΔΙΚΑΙΩΜΑ ΔΙΑΜΟΝΗΣ 

Αρθρο 6 

Δικαίωμα διαμονής έως τρεις μήνες 
(Άρθρα 6 και 14 παρ. 1 της Οδηγίας 2004/38/ΕΚ) 

1. Οι πολίτες τηςΈνωσης και τα μέλη της οικογένειάς 
τους, που είναι επίσης πολίτες τηςΈνωσης, έχουν δι¬ 
καίωμα διαμονής στην Ελλάδα για χρονικό διάστημα 
έως τρεις μήνες χωρίς κανένα όρο ή διατύπωση εφόσον 
κατέχουν ισχύον δελτίο ταυτότητας ή διαβατήριο. 

2. Τα μέλη της οικογένειας πολίτη τηςΈνωσης, που 
είναι υπήκοοι τρίτης χώρας, έχουν δικαίωμα διαμονής 
στην Ελλάδα για χρονικό διάστημα έως τρεις μήνες 
χωρίς κανένα όρο ή διατύπωση, εφόσον είναι κάτοχοι 
ισχύοντος διαβατηρίου ή θεώρησης, όπου απαιτείται και 
συνοδεύουν ή πηγαίνουν να συναντήσουν τον πολίτη 
τηςΈνωσης. 

3. Οι πολίτες τηςΈνωσης και τα μέλη της οικογένει- 
άς τους, ανεξαρτήτως ιθαγένειας, έχουν το δικαίωμα 
διαμονής που προβλέπεται στις ανωτέρω διατάξεις, 
ενόσω δεν αποτελούν υπέρμετρο βάρος για το σύστημα 
κοινωνικής πρόνοιας της Ελλάδος. 

Άρθρο 7 

Δικαίωμα διαμονής άνω των τριών μηνών 
(άρθρα 7 και 14 παρ. 2 της Οδηγίας 2004/38/ΕΚ) 

1. Οι πολίτες τηςΈνωσης έχουν δικαίωμα διαμονής 
στην Ελλάδα για χρονικό διάστημα μεγαλύτερο των 
τριών μηνών, εφόσον: 

(α) είναι μισθωτοί ή ασκούν ανεξάρτητη οικονομική 
δραστηριότητα, ή 

(β) διαθέτουν επαρκείς πόρους για τον εαυτό τους και 
τα μέλη των οικογενειών τους, σύμφωνα με την παρ. 3 
του άρθρου 8 του παρόντος, ούτως ώστε να μην επιβα¬ 
ρύνουν κατά τη διάρκεια της περιόδου διαμονής τους 
το σύστημα κοινωνικής πρόνοιας της Χώρας, καθώς και 
πλήρη ασφαλιστική κάλυψη ασθένειας, ή 

(γ) έχουν εγγράφει σε ιδιωτικό ή δημόσιο εκπαιδευ¬ 
τικό ίδρυμα, εγκεκριμένο ή χρηματοδοτούμενο από το 
Ελληνικό κράτος, βάσει της ισχύουσας νομοθεσίας ή 
διοικητικής πρακτικής, για να παρακολουθήσουν κατά 
κύριο λόγο σπουδές, συμπεριλαμβανομένων μαθημάτων 
επαγγελματικής κατάρτισης και διαθέτουν πλήρη ασφα¬ 
λιστική κάλυψη ασθένειας στην Ελλάδα, βεβαιώνουν 
δε την αρμόδια αστυνομική αρχή, με δήλωση ή ισο¬ 
δύναμα αποδεικτικά της επιλογής τους, ότι διαθέτουν 
επαρκείς πόρους για τον εαυτό τους και τα μέλη της 
οικογένειάς τους, σύμφωνα με την παρ. 3 του άρθρου 
8 του παρόντος, ώστε να μην επιβαρύνουν το σύστημα 
κοινωνικής πρόνοιας της Χώρας κατά τη διάρκεια της 
παραμονής τους, ή 

(δ) είναι μέλη της οικογένειας πολίτη τηςΈνωσης, 
που πληροί τους αναφερόμενους στις περιπτώσεις (α), 
(β) ή (γ) όρους, τα οποία τον συνοδεύουν ή έρχονται 
να τον συναντήσουν. 

2. Τα μέλη οικογένειας πολίτη τηςΈνωσης που είναι 
υπήκοοι τρίτων χωρών και τον συνοδεύουν ή πηγαί¬ 
νουν να τον συναντήσουν, έχουν δικαίωμα διαμονής 
για διάστημα άνω των τριών μηνών, εφόσον ο πολίτης 


τηςΈνωσης διαμένει νόμιμα στην Ελλάδα σύμφωνα με 
τις διατάξεις της παρ. 1 περιπτώσεις (α), (β) και (γ) του 
παρόντος άρθρου. 

3. Για τους σκοπούς της παραγράφου 1, περίπτωση (α), 
η ιδιότητα του μισθωτού ή του ασκούντος ανεξάρτητη 
οικονομική δραστηριότητα διατηρείται για τον πολίτη 
τηςΈνωσης που δεν είναι πλέον μισθωτός ή δεν ασκεί 
ανεξάρτητη οικονομική δραστηριότητα, στις ακόλουθες 
περιπτώσεις: 

(α) αν ο ενδιαφερόμενος είναι προσωρινά ανίκανος 
για εργασία εξαιτίας ασθένειας ή ατυχήματος, 

(β) αν ο ενδιαφερόμενος έχει καταγραφεί αρμοδίως 
ως ακουσίως άνεργος, έχοντας ασκήσει επαγγελματι¬ 
κή δραστηριότητα άνω του ενός έτους, και έχει κατα¬ 
γράφει ως πρόσωπο το οποίο αναζητεί εργασία στην 
αρμόδια υπηρεσία απασχόλησης, 

(γ) αν ο ενδιαφερόμενος έχει καταγραφεί αρμοδίως 
ως ακουσίως άνεργος μετά τη λήξη ισχύος της σύμβα¬ 
σης εργασίας ορισμένου χρόνου με διάρκεια μικρότερη 
του ενός έτους ή αφού κατέστη ακουσίως άνεργος 
κατά τη διάρκεια των πρώτων δώδεκα μηνών και έχει 
καταγραφεί στην αρμόδια υπηρεσία απασχόλησης ως 
πρόσωπο το οποίο αναζητεί εργασία. Στην περίπτωση 
αυτή, η ιδιότητα του εργαζομένου διατηρείται επί ένα 
εξάμηνο. 

(δ) αν ο ενδιαφερόμενος παρακολουθεί μαθήματα 
επαγγελματικής κατάρτισης, εκτός της περιπτώσεως 
που ο ενδιαφερόμενος είναι ακουσίως άνεργος, οπότε η 
διατήρηση της ιδιότητας του εργαζομένου προϋποθέτει 
την ύπαρξη σχέσης μεταξύ της προηγούμενης επαγγελ¬ 
ματικής δραστηριότητας και της κατάρτισης. 

4. Όταν ο πολίτης τηςΈνωσης διαμένει στην Ελλάδα, 
επειδή πληροί τους όρους της παρ. 1 περίπτωση (γ) 
του παρόντος άρθρου, κατά παρέκκλιση από την παρ. 

1 περίπτωση (δ) και την παρ. 2 του παρόντος άρθρου, 
δικαίωμα διαμονής στην ελληνική επικράτεια, ως μέλη 
της οικογένειάς του, έχουν μόνο ο [η] σύζυγος και τα 
συντηρούμενα τέκνα, όπως ορίζονται στο άρθρο 2 παρ. 

2 του παρόντος. Η είσοδος και διαμονή των συντηρού¬ 
μενων απευθείας ανιόντων του πολίτη τηςΈνωσης, που 
διαμένει στην Ελλάδα επειδή πληροί τους όρους της 
παρ. 1 περίπτωση (γ), καθώς και του [της] συζύγου του, 
διευκολύνεται σύμφωνα με τις διατάξεις της παρ. 2 του 
άρθρου 3 του παρόντος. 

5. Το δικαίωμα διαμονής των πολιτών τηςΈνωσης 
και των μελών της οικογένειάς τους, ανεξαρτήτως ιθα¬ 
γένειας, διατηρείται για όσο διάστημα πληρούνται οι 
προϋποθέσεις του άρθρου 7 του παρόντος. Σε συγκεκρι¬ 
μένες περιπτώσεις όπου υπάρχει εύλογη αμφιβολία για 
το κατά πόσο πληρούνται οι όροι αυτοί, διενεργούνται 
σχετικοί έλεγχοι από τις αρμόδιες για το χειρισμό θε¬ 
μάτων αλλοδαπών αστυνομικές αρχές του τόπου κα¬ 
τοικίας τους, όταν πρόκειται για πολίτη τηςΈνωσης ή 
μελών της οικογένειάς του που είναι επίσης πολίτες 
τηςΈνωσης ή τις αρμόδιες Υπηρεσίες Αλλοδαπών και 
Μετανάστευσης της οικείας Περιφέρειας, όταν πρόκει¬ 
ται για μέλη οικογένειας πολίτη τηςΈνωσης που είναι 
υπήκοοι τρίτων χωρών. Οι έλεγχοι αυτοί δεν μπορεί να 
είναι συστηματικοί. 

6. Εφόσον ο πολίτης τηςΈνωσης διαμένει στην ελ¬ 
ληνική επικράτεια για λόγους σπουδών, ως μέλη της 
οικογένειάς του, που είναι υπήκοοι τρίτων χωρών, νο¬ 
ούνται μόνον οι σύζυγοι και τα συντηρούμενα τέκνα, 

όπως ορίζονται σύμφωνα με τα στοιχεία (α) και (β) της 
παρ. 2 του άρθρου 2 του παρόντος. 

Άρθρο 8 

Χορήγηση βεβαίωσης εγγραφής στους πολίτες 
της Ένωσης 

(Άρθρο 8 της Οδηγίας 2004/38/ΕΚ) 

1. Πολίτες της Ένωσης που πρόκειται να διαμείνουν 
στην Ελλάδα για χρονικό διάστημα που υπερβαίνει τους 
τρεις μήνες από την ημερομηνία άφιξής τους, υποχρε- 
ούνται πριν τη λήξη του τριμήνου να εμφανίζονται αυ¬ 
τοπροσώπως, στις αρμόδιες για το χειρισμό θεμάτων 
αλλοδαπών αστυνομικές αρχές του τόπου κατοικίας 
τους, για καταγραφή. Οι ανωτέρω υπηρεσίες ενεργούν 
σχετική εγγραφή και χορηγούν άμεσα βεβαίωση για 
την πράξη τους, στην οποία αναγράφονται το ονομα¬ 
τεπώνυμο και η διεύθυνση του εγγραφέντος και η ημε¬ 
ρομηνία εγγραφής. Η μη συμμόρφωση με την απαίτηση 
εγγραφής τιμωρείται σύμφωνα με τις διατάξεις του 
άρθρου 27 του παρόντος. 

2. Για τη χορήγηση βεβαίωσης εγγραφής απαιτείται 
να προσκομισθούν στις ανωτέρω αναφερόμενες αρχές, 
ακριβές φωτοαντίγραφο ισχύοντος δελτίου ταυτότητας 
ή διαβατηρίου καθώς και 

(α) βεβαίωση πρόσληψης από τον εργοδότη ή άλλο 
έγγραφο από το οποίο να προκύπτει απασχόληση σε 
μισθωτή δραστηριότητα ή άσκηση ανεξάρτητης οικο¬ 
νομικής δραστηριότητας από τους πολίτες τηςΈνωσης 
για τους οποίους έχει εφαρμογή το άρθρο 7 παρ. 1 
στοιχείο (α), 

(β) επίσημα στοιχεία που αποδεικνύουν ότι ο ενδια¬ 
φερόμενος πληροί τους όρους που καθορίζονται στο 
άρθρο 7 παρ. 1 στοιχείο (β), για τους πολίτες τηςΈνω¬ 
σης που εμπίπτουν στη ρύθμιση αυτή, 

(γ) απόδειξη για την εγγραφή τους σε εκπαιδευτικό 
ίδρυμα και για πλήρη ασφαλιστική κάλυψη ασθένειας, 
καθώς και δήλωση ή άλλο ισοδύναμο μέσο, από το 
οποίο να προκύπτει ότι διαθέτουν επαρκείς πόρους, 
εφόσον πρόκειται για τους πολίτες που εμπίπτουν στις 
ρυθμίσεις του άρθρου 7 παρ. 1 στοιχείο (γ). Στη δήλωση, 
για την απόδειξη κατοχής από μέρους του ενδιαφερο¬ 
μένου επαρκών οικονομικών πόρων, δεν απαιτείται να 
αναφέρεται το συγκεκριμένο ύψος αυτών. 

3. Για τον υπολογισμό της κατοχής επαρκών πόρων 
από μέρους των ενδιαφερομένων, λαμβάνεται υπόψη 
το ύψος της χορηγούμενης στην Ελλάδα ελάχιστης 
σύνταξης. 

4. Για να χορηγηθεί βεβαίωση εγγραφής στα μέλη 
της οικογένειας ενός πολίτη τηςΈνωσης, που είναι 
επίσης πολίτες τηςΈνωσης, απαιτείται η προσκόμιση 
των εξής στοιχείων: 

(α) ακριβές φωτοαντίγραφο ισχύοντος δελτίου ταυ¬ 
τότητας ή διαβατηρίου, 

(β) επίσημο έγγραφο το οποίο πιστοποιεί την ύπαρξη 
δεσμού συγγένειας, 

(γ) ακριβές φωτοαντίγραφο της βεβαίωσης εγγραφής 
του πολίτη τηςΈνωσης που συνοδεύουν ή έρχονται να 
συναντήσουν, εφόσον έχει χορηγηθεί, 

(δ) ακριβές φωτοαντίγραφο του πιστοποιητικού γεννή- 
σεως των τέκνων του πολίτη τηςΈνωσης και/ή του [της] 
συζύγου του, ή αντίστοιχο πιστοποιητικό ηλικίας, 

(ε) για τα άνω των 21 ετών τέκνα του πολίτη της 
Ένωσης και/ή του [της] συζύγου του, καθώς και για τους 


απευθείας ανιόντες, έγγραφο από την αρμόδια αρχή της 
χώρας καταγωγής ή προέλευσης, το οποίο πιστοποιεί 
ότι συντηρούνται από τον πολίτη τηςΈνωσης, για δε 
τα λοιπά μέλη της οικογένειας του πολίτη τηςΈνω¬ 
σης, που εμπίπτουν στις διατάξεις του άρθρου 3 παρ. 
2 περίπτωση (α), έγγραφο από την αρμόδια αρχή της 
χώρας καταγωγής ή προέλευσης, το οποίο πιστοποιεί 
ότι ζούσαν υπό τη στέγη του στη χώρα προέλευσης ή 
στοιχεία που αποδεικνύουν την ύπαρξη σοβαρών λό¬ 
γων υγείας, που καθιστούν απολύτως αναγκαία την 
προσωπική φροντίδα του μέλους της οικογένειας από 
τον πολίτη τηςΈνωσης. 

στ. έγγραφη απόδειξη για την ύπαρξη σταθερής σχέ¬ 
σης με τον πολίτη τηςΈνωσης, στις περιπτώσεις που 
εμπίπτουν στο άρθρο 3 παρ. 2 στοιχείο (β). 

Άρθρο 9 

Χορήγηση Δελτίου Διαμονής στα μέλη οικογένειας 
πολίτη τηςΈνωσης που είναι υπήκοοι τρίτων χωρών 
(Άρθρα 10 και 9 παρ. 1, 2 και 3 
της Οδηγίας 2004/38/ΕΚ) 

1. Στα μέλη οικογένειας πολίτη τηςΈνωσης που είναι 
υπήκοοι τρίτων χωρών και έχουν δικαίωμα διαμονής 
σύμφωνα με την παρ. 2 του άρθρου 7 του παρόντος, 
χορηγείται ατομικό δελτίο διαμονής, το οποίο καλεί¬ 
ται «Δελτίο Διαμονής μέλους οικογένειας πολίτη της 
Ένωσης». 

2. Το μέλος οικογένειας πολίτη τηςΈνωσης, το οποίο 
είναι υπήκοος τρίτης χώρας και επιθυμεί τη χορήγηση 
του, κατά την παρ. 1 του παρόντος άρθρου, δελτίου δια¬ 
μονής, οφείλει να υποβάλει αίτηση στις, κατά το άρθρο 
9 παρ. 6 του παρόντος, αρμόδιες αρχές, εντός τριών 
μηνών από την ημερομηνία άφιξής του στην Ελλάδα, 
εφόσον πληροί τις παρακάτω προϋποθέσεις: 

(α) Είναι κάτοχος ισχύοντος διαβατηρίου ή άλλου ταξι¬ 
διωτικού εγγράφου αναγνωρισμένου από την Ελλάδα. 

(β) Αποδεικνύει εγγράφως την οικογενειακή του σχέση 
με τον πολίτη τηςΈνωσης. 

(γ) Αποδεικνύει τη νόμιμη διαμονή του πολίτη της 
Ένωσης στην Ελλάδα. 

(δ) Αποδεικνύει με κάθε πρόσφορο τρόπο ότι συντη¬ 
ρείται από τον πολίτη τηςΈνωσης, στις περιπτώσεις 
στις οποίες πρέπει να συντρέχει το πραγματικό αυτό 
γεγονός, σύμφωνα με το άρθρο 2 παρ.2 περιπτώσεις 
(β) και (γ). 

(ε) Αποδεικνύει, με σχετικό έγγραφο της αρμόδιας 
αρχής της χώρας καταγωγής ή προέλευσης, ότι συντη¬ 
ρείται από τον πολίτη τηςΈνωσης ή ότι ζούσε υπό τη 
στέγη του στη χώρα καταγωγής ή ότι υπάρχουν σο¬ 
βαροί λόγοι υγείας που καθιστούν απολύτως αναγκαία 
την προσωπική φροντίδα του μέλους της οικογένειας 
από τον πολίτη τηςΈνωσης, σύμφωνα με το άρθρο 3 
παρ. 2 περίπτωση (α). 

3. Η αίτηση για τη χορήγηση δελτίου διαμονής συνο¬ 
δεύεται από τα απαιτούμενα προς απόδειξη της συν¬ 
δρομής των προϋποθέσεων της παρ. 2 δικαιολογητικά, 
σύμφωνα με την υπ. αριθμ. οικ. 24103/2005 απόφαση 
του Υφυπουργού Εσωτερικών Δημόσιας Διοίκησης και 
Αποκέντρωσης «Καθορισμός απαιτούμενων δικαιολο- 
γητικών για τη χορήγηση και ανανέωση της άδειας 
διαμονής σύμφωνα με τις διατάξεις του ν. 3386/2005» 
(ΦΕΚ 1804 Β'), όπως ισχύει, καθώς και από πιστοποιητικό 

υγείας, εφόσον απαιτείται, σύμφωνα με τις διατάξεις 
του άρθρου 21 παρ. 9 του παρόντος. 

4. Η, κατά την παρ. 6 του παρόντος άρθρου, υπηρεσία 
ελέγχει την πληρότητα των δικαιολογητικών και χορη¬ 
γεί άμεσα βεβαίωση υποβολής δικαιολογητικών για τη 
χορήγηση δελτίου διαμονής. Η αίτηση με τα απαιτούμε- 
να δικαιολογητικά διαβιβάζεται στην αρμόδια Υπηρεσία 
Αλλοδαπών και Μετανάστευσης της οικείας Περιφέρει¬ 
ας, το αργότερο εντός 15 ημερών αφότου υποβληθεί η 
αίτηση. Η Υπηρεσία Αλλοδαπών και Μετανάστευσης της 
οικείας Περιφέρειας εξετάζει την αίτηση και, εφόσον 
δεν συντρέχουν λόγοι δημόσιας τάξης και ασφάλειας ή 
λόγοι δημόσιας υγείας, εκδίδει απόφαση, με την οποία 
χορηγείται δελτίο διαμονής στα μέλη οικογένειας του 
πολίτη της Ένωσης, το αργότερο εντός έξι (6) μηνών 
από την ημερομηνία υποβολής της αίτησης με όλα τα 
απαιτούμενα δικαιολογητικά. 

5. Σε περίπτωση μη υποβολής της αίτησης της παρ. 2 
του παρόντος, με απόφαση του Γενικού Γραμματέα της 
Περιφέρειας, επιβάλλεται χρηματικό πρόστιμο ύψους 
εκατόν πενήντα (150) ευρώ. Θεωρείται επιβαρυντική 
περίπτωση και δεν χορηγείται δελτίο διαμονής, στην 
περίπτωση που η μη συμμόρφωση με την ανωτέρω 
απαίτηση υπερβεί το διάστημα του ενός έτους. Η δια¬ 
δικασία βεβαίωσης και καταβολής του ανωτέρω προ¬ 
στίμου ενεργείται σύμφωνα με τις διατάξεις του Κώδικα 
Εισπράξεως Δημοσίων Εσόδων (Κ.Ε.Δ.Ε.). 

6. Αρμόδια υπηρεσία για την παραλαβή της αίτησης, 
είναι η υπηρεσία που ορίζεται σύμφωνα με τις διατάξεις 
του άρθρου 11 του ν. 3386/2005 (ΦΕΚ 212 Α') για την 
παραλαβή των αιτήσεων, όπως ισχύει. 

Αρθρο 10 

Διάρκεια και ισχύς του Δελτίου Διαμονής 
των μελών οικογένειας πολίτη της Ένωσης 
που είναι υπήκοοι τρίτων χωρών 
(Αρθρο 11 της Οδηγίας 2004/38/ΕΚ) 

1. Το δελτίο διαμονής των μελών οικογένειας πολίτη 
τηςΈνωσης που είναι υπήκοοι τρίτων χωρών έχει διάρ¬ 
κεια πέντε έτη ή την προβλεπόμενη περίοδο διαμονής 
του πολίτη τηςΈνωσης, εφόσον αυτή είναι μικρότερη 
των πέντε ετών. 

2. Η ισχύς του δελτίου διαμονής δεν θίγεται από προ¬ 
σωρινές απουσίες που δεν υπερβαίνουν τους έξι μήνες 
ετησίως ούτε από απουσίες μεγαλύτερης διάρκειας για 
την εκπλήρωση υποχρεωτικής στρατιωτικής θητείας ή 
από μία απουσία δώδεκα συναπτών μηνών κατ’ ανώ¬ 
τατο όριο για σοβαρούς λόγους, ιδίως εγκυμοσύνη και 
μητρότητα, σοβαρή ασθένεια, σπουδές ή επαγγελμα¬ 
τική κατάρτιση ή τοποθέτηση σε άλλο κράτος μέλος 
ή τρίτη χώρα. 

Αρθρο 11 

Διατήρηση του δικαιώματος διαμονής από τα μέλη 
της οικογένειας σε περίπτωση θανάτου 
ή αναχώρησης του πολίτη της Ένωσης 

(Άρθρα 12,13 και 14 παρ. 2 της Οδηγίας 2004/38/ΕΚ) 

1. Με την επιφύλαξη του επόμενου εδαφίου, ο θάνατος 
του πολίτη της Ένωσης ή η αναχώρησή του από την 
Ελλάδα, δεν θίγει το δικαίωμα διαμονής των μελών 
της οικογένειάς του, τα οποία είναι υπήκοοι κράτους 
μέλους. Πριν από την απόκτηση του δικαιώματος μό¬ 
νιμης διαμονής, οι ενδιαφερόμενοι πρέπει να πληρούν, 


κατά περίπτωση, τους όρους που καθορίζονται στα 
στοιχεία (α), (β), (γ) ή (δ) της παρ. 1 του άρθρου 7 του 
παρόντος. 

2. Με την επιφύλαξη του επόμενου εδαφίου, εάν ο 
πολίτης τηςΈνωσης αποβιώσει, τα μέλη της οικογένει- 
άς του, τα οποία είναι υπήκοοι τρίτων χωρών, εφόσον 
διαμένουν στην Ελλάδα, ως μέλη της οικογένειας, επί 
ένα έτος τουλάχιστον πριν από το θάνατό του, διατη¬ 
ρούν το δικαίωμα διαμονής σε προσωπική βάση. Πριν 
από την απόκτηση του δικαιώματος μόνιμης διαμονής, 
κατά το άρθρο 13 του παρόντος, το δικαίωμα διαμονής 
των προσώπων της παρ. 1 και του ανωτέρου εδαφίου 
διατηρείται, υπό την προϋπόθεση ότι τα πρόσωπα αυτά 
αποδεικνύουν την ιδιότητά τους ως μισθωτών ή την 
άσκηση ανεξάρτητης οικονομικής δραστηριότητας, ή 
αποδεικνύουν ότι διαθέτουν επαρκείς πόρους για τους 
ίδιους και τα μέλη της οικογένειάς τους, ούτως ώστε 
να μην επιβαρύνουν, κατά τη διάρκεια της παραμονής 
τους στην Ελλάδα, το σύστημα κοινωνικής πρόνοιας 
της Χώρας, καθώς και ότι έχουν πλήρη ασφαλιστική 
κάλυψη ασθένειας στην Ελλάδα, ή, τέλος, αποδεικνύουν 
ότι είναι μέλη της ήδη συσταθείσης, στην Ελλάδα, οικο¬ 
γένειας ενός προσώπου, το οποίο πληροί τις ανωτέρω 
προϋποθέσεις. Η έννοια των επαρκών πόρων ορίζεται 
στο άρθρο 8 παρ. 3 του παρόντος. 

Για την, κατά τα ανωτέρω, διατήρηση του δικαιώματος 
διαμονής: 

(α) τα μέλη της οικογένειας πολίτη της Ένωσης, τα 
οποία είναι επίσης πολίτες τηςΈνωσης, υποχρεούνται 
να υποβάλουν στις κατά τόπον αρμόδιες για τον χειρι¬ 
σμό θεμάτων αλλοδαπών αστυνομικές αρχές, τα κατά 
περίπτωση προβλεπόμενα στο άρθρο 8 παρ. 2 του πα¬ 
ρόντος δικαιολογητικά, συνοδευόμενα από ληξιαρχική 
πράξη θανάτου στην περίπτωση θανάτου του πολίτη 
τηςΈνωσης ή υπεύθυνη δήλωση του ετέρου των συ¬ 
ζύγων ότι ο πολίτης τηςΈνωσης αναχώρησε από την 
Ελλάδα, 

(β) τα μέλη της οικογένειας πολίτη τηςΈνωσης, τα 
οποία είναι υπήκοοι τρίτων χωρών, υποχρεούνται να 
υποβάλουν στις, κατά το άρθρο 9 παρ. 6 του παρόντος, 
αρμόδιες αρχές, τα εξής δικαιολογητικά: 

- Ακριβές φωτοαντίγραφο ισχύοντος δελτίου διαμο¬ 
νής 

- Επικυρωμένο αντίγραφο εκκαθαριστικού σημειώμα¬ 
τος της Εφορίας ή άλλα επίσημα αποδεικτικά στοιχεία 
για την ύπαρξη πόρων, σύμφωνα με τα οριζόμενα στο 
άρθρο 8 παρ. 3 του παρόντος. 

- Βεβαίωση ασφαλιστικού φορέα στον οποίον είναι 
ασφαλισμένοι για την πλήρη κάλυψη των δαπανών υγει¬ 
ονομικής περίθαλψης, για τους ίδιους και τα προστατευ- 
μένα μέλη της οικογένειάς τους, που τους βαρύνουν. 

- Για την πιστοποίηση των γεγονότων του παρόντος 
άρθρου, ληξιαρχική πράξη θανάτου στην περίπτωση 
θανάτου του πολίτη τηςΈνωσης ή υπεύθυνη δήλωση 
του εταίρου των συζύγων ότι ο πολίτης τηςΈνωσης 
αναχώρησε από την Ελλάδα 

3. Η αναχώρηση του πολίτη τηςΈνωσης από την Ελ¬ 
λάδα ή ο θάνατός του δεν συνεπάγεται απώλεια του 
δικαιώματος διαμονής των τέκνων του ή του γονέα ο 
οποίος έχει πράγματι την επιμέλεια των τέκνων, ανε¬ 
ξαρτήτως ιθαγένειας, εφόσον τα τέκνα διαμένουν στην 
Ελλάδα, και είναι εγγεγραμμένα σε εκπαιδευτικό ίδρυ¬ 
μα, με σκοπό την πραγματοποίηση σπουδών, έως την 

ολοκλήρωση των σπουδών τους. Προς απόδειξη του 
γεγονότος αυτού, οι ενδιαφερόμενοι υποχρεούνται να 
υποβάλουν στις κατά τόπον αρμόδιες για τον χειρισμό 
θεμάτων αλλοδαπών αστυνομικές αρχές, όταν πρόκει¬ 
ται για πολίτες της Ένωσης ή στις, κατά το άρθρο 9 
παρ. 6 του παρόντος, αρμόδιες αρχές, όταν πρόκειται 
για υπηκόους τρίτων χωρών, βεβαίωση εγγραφής των 
τέκνων σε εκπαιδευτικό ίδρυμα. 

4. Τα μέλη της οικογένειας πολίτη της Ένωσης δια¬ 
τηρούν το δικαίωμα διαμονής δυνάμει των διατάξεων 
του παρόντος άρθρου, ενόσω πληρούν τις προϋποθέ¬ 
σεις του άρθρου αυτού. Σε συγκεκριμένες περιπτώσεις, 
όπου υπάρχει εύλογη αμφιβολία για το κατά πόσον 
πληρούνται οι προϋποθέσεις του παρόντος άρθρου, 
διενεργούνται σχετικοί έλεγχοι από τις αρμόδιες για το 
χειρισμό θεμάτων αλλοδαπών αστυνομικές αρχές του 
τόπου κατοικίας τους, όταν πρόκειται για πολίτη της 
Ένωσης ή μελών της οικογένειάς του που είναι επίσης 
πολίτες της Ένωσης ή τις αρμόδιες Υπηρεσίες Αλλο¬ 
δαπών και Μετανάστευσης της οικείας Περιφέρειας 
όταν πρόκειται για μέλη οικογένειας πολίτη τηςΈνωσης 
που είναι υπήκοοι τρίτων χωρών. Οι έλεγχοι αυτοί δεν 
διενεργούνται συστηματικά. 

Άρθρο 12 

Διατήρηση του δικαιώματος διαμονής από τα μέλη 

της οικογένειας σε περίπτωση διαζυγίου, ακύρωσης 

του γάμου ή λήξης της καταχωρημένης συμβίωσης 
με τον πολίτη τηςΈνωσης 
(Αρθρα 12,13,14 παρ. 2 της Οδηγίας 2004/38/ΕΚ). 

1. Με την επιφύλαξη του δευτέρου εδαφίου, το διαζύ¬ 
γιο ή η ακύρωση του γάμου του πολίτη τηςΈνωσης, δεν 
θίγει το δικαίωμα διαμονής των μελών της οικογένειας 
του, τα οποία είναι υπήκοοι κράτους μέλους. Πριν από 
την απόκτηση του δικαιώματος μόνιμης διαμονής, οι 
ενδιαφερόμενοι πρέπει να πληρούν, κατά περίπτωση, 
τους όρους που καθορίζονται στα στοιχεία (α), (β), (γ) 
ή (δ) της παρ. 1 του άρθρου 7 του παρόντος. 

2. Με την επιφύλαξη του δευτέρου εδαφίου, το διαζύ¬ 
γιο ή η ακύρωση του γάμου δεν συνεπάγεται απώλεια 
του δικαιώματος διαμονής των μελών της οικογένειας 
του πολίτη τηςΈνωσης, τα οποία είναι υπήκοοι τρίτων 
χωρών. Τα εν λόγω μέλη της οικογένειας διατηρούν το 
δικαίωμα διαμονής, σε προσωπική βάση, στις ακόλουθες 
περιπτώσεις: 

(α) εάν ο γάμος διήρκησε, έως την έναρξη της δια¬ 
δικασίας έκδοσης διαζυγίου ή ακύρωσης του γάμου, 
τρία έτη τουλάχιστον, εκ των οποίων το ένα έτος στην 
Ελλάδα, 

(β) εάν η επιμέλεια των τέκνων του πολίτη τηςΈνωσης 
έχει ανατεθεί στον σύζυγο που είναι υπήκοος τρίτης 
χώρας, με έναν από τους προβλεπόμενους νόμιμους 
τρόπους, 

(γ) εάν τούτο υπαγορεύεται από ιδιαιτέρως δυσχερείς 
καταστάσεις, όπως στην περίπτωση που το μέλος της 
οικογένειας κατέστη θύμα οικογενειακής βίας, ενόσω 
υφίστατο ο γάμος, 

(δ) εάν ο σύζυγος που είναι υπήκοος τρίτης χώρας 
απολαύει, με έναν από τους προβλεπόμενους νόμιμους 
τρόπους, του δικαιώματος επικοινωνίας με ανήλικο τέ¬ 
κνο, υπό τον όρο ότι στη σχετική συμφωνία ή απόφαση 
κρίθηκε ότι οι επισκέψεις πρέπει να πραγματοποιούνται 
στην Ελλάδα και για όσο διάστημα απαιτείται. 


Πριν από την απόκτηση του δικαιώματος μόνιμης δια¬ 
μονής, κατά το άρθρο 13 του παρόντος, το δικαίωμα δι¬ 
αμονής των προσώπων της παρ. 1 και 2 διατηρείται, υπό 
την προϋπόθεση ότι τα πρόσωπα αυτά αποδεικνύουν 
την ιδιότητά τους ως μισθωτών ή την άσκηση ανεξάρ¬ 
τητης οικονομικής δραστηριότητας, ή αποδεικνύουν ότι 
διαθέτουν επαρκείς πόρους για τους ίδιους και τα μέλη 
της οικογένειάς τους, ούτως ώστε να μην επιβαρύνουν, 
κατά τη διάρκεια της παραμονής τους στην Ελλάδα, το 
σύστημα κοινωνικής πρόνοιας της Χώρας, καθώς και 
ότι έχουν πλήρη ασφαλιστική κάλυψη ασθένειας στην 
Ελλάδα, ή, τέλος αποδεικνύουν ότι είναι μέλη της ήδη 
συσταθείσης, στην Ελλάδα, οικογένειας ενός προσώπου, 
το οποίο πληροί τις ανωτέρω προϋποθέσεις. Η έννοια 
των επαρκών πόρων ορίζεται στο άρθρο 8 παρ. 3 του 
παρόντος. 

3. Για τη διατήρηση του δικαιώματος διαμονής σύμ¬ 
φωνα με τις διατάξεις του παρόντος άρθρου, το μέλος 
της οικογένειας του πολίτη τηςΈνωσης υποβάλλει στις 
αρμόδιες αρχές, τα εξής δικαιολογητικά: 

(α) όταν πρόκειται για μέλη της οικογένειας πολίτη 
τηςΈνωσης, τα οποία είναι επίσης πολίτες τηςΈνωσης, 
υποχρεούνται να υποβάλουν στις κατά τόπον αρμόδι¬ 
ες για τον χειρισμό θεμάτων αλλοδαπών αστυνομικές 
αρχές, τα κατά περίπτωση προβλεπόμενα στο άρθρο 
8 παρ. 2 του παρόντος δικαιολογητικά, συνοδευόμενα 
από: 

- απόφαση διαζυγίου με τον πολίτη τηςΈνωσης ή 

- δικαστική απόφαση ακύρωσης γάμου ή 

- επικυρωμένο αντίγραφο της καταγγελίας που έχει 
υποβάλλει σε αρμόδια ελληνική αρχή, στην περίπτωση 
άσκησης ενδοοικογενειακής βίας ή οποιοδήποτε άλλο 
στοιχείο, από το οποίο να προκύπτει συνδρομή ιδιαιτέ¬ 
ρως δυσχερών καταστάσεων ή δικαστική απόφαση ή 

- επίσημο αποδεικτικό έγγραφο ή υπεύθυνη δήλωση 
του πολίτη τηςΈνωσης, σχετικά με τη λήξη της κατα¬ 
χωρισμένης συμβίωσης. 

(β) όταν πρόκειται για μέλη της οικογένειας πολί¬ 
τη τηςΈνωσης, τα οποία είναι υπήκοοι τρίτων χωρών, 
υποχρεούνται να υποβάλουν στις, κατά το άρθρο 9 
παρ. 6 του παρόντος, αρμόδιες αρχές, τα εξής δικαι- 
ολογητικά: 

- Ακριβές φωτοαντίγραφο ισχύοντος δελτίου διαμο¬ 
νής, 

- Επικυρωμένο αντίγραφο εκκαθαριστικού σημειώμα¬ 
τος της Εφορίας ή άλλα επίσημα αποδεικτικά στοιχεία 
για την ύπαρξη πόρων, σύμφωνα με τα οριζόμενα στο 
άρθρο 8 παρ. 3 του παρόντος, 

- Βεβαίωση ασφαλιστικού φορέα στον οποίον είναι 
ασφαλισμένοι για την πλήρη κάλυψη των δαπανών υγει¬ 
ονομικής περίθαλψης, για τους ίδιους και τα προστατευ- 
μένα μέλη της οικογένειάς τους, που τους βαρύνουν, 

- απόφαση διαζυγίου στην περίπτωση διαζυγίου, ή 

- απόφαση διαζυγίου και δικαστική απόφαση για την 
επιμέλεια των τέκνων στην περίπτωση που αυτή έχει 
ανατεθεί στον έτερο των συζύγων, ή 

- επικυρωμένο αντίγραφο της καταγγελίας που έχει 
υποβάλει σε αρμόδια Ελληνική αρχή στην περίπτωση 
άσκησης ενδοοικογενειακής βίας ή οποιοδήποτε άλλο 
στοιχείο, από το οποίο να προκύπτει η συνδρομή ιδιαι¬ 
τέρως δυσχερών καταστάσεων ή δικαστική απόφαση, 

ή 

- έγγραφη συμφωνία των συζύγων ή δικαστική από¬ 
φαση, από τα οποία να προκύπτει η ρύθμιση του δι¬ 
καιώματος επικοινωνίας του ετέρου των συζύγων όταν 
αυτός είναι υπήκοος τρίτης χώρας, με ανήλικο τέκνο 
τους στην Ελλάδα. 

4. Τα μέλη της οικογένειας πολίτη της Ένωσης δια¬ 
τηρούν το δικαίωμα διαμονής δυνάμει των διατάξεων 
του παρόντος άρθρου, ενόσω πληρούν τις προϋποθέ¬ 
σεις του άρθρου αυτού. Σε συγκεκριμένες περιπτώσεις, 
όπου υπάρχει εύλογη αμφιβολία για το κατά πόσον 
πληρούνται οι προϋποθέσεις του παρόντος άρθρου, 
διενεργούνται σχετικοί έλεγχοι από τις αρμόδιες για το 
χειρισμό θεμάτων αλλοδαπών αστυνομικές αρχές του 
τόπου κατοικίας τους, όταν πρόκειται για πολίτη της 
Ένωσης ή μελών της οικογένειάς του που είναι επίσης 
πολίτες της Ένωσης ή τις αρμόδιες Υπηρεσίες Αλλο¬ 
δαπών και Μετανάστευσης της οικείας Περιφέρειας 
όταν πρόκειται για μέλη οικογένειας πολίτη τηςΈνωσης 
που είναι υπήκοοι τρίτων χωρών. Οι έλεγχοι αυτοί δεν 
διενεργούνται συστηματικά. 

ΚΕΦΑΛΑΙΟ IV 

ΔΙΚΑΙΩΜΑ ΜΟΝΙΜΗΣ ΔΙΑΜΟΝΗΣ 
Άρθρο 13 

Γενικός κανόνας για τους πολίτες της Ένωσης 
και τα μέλη των οικογενειών τους 
(Άρθρο 16 της Οδηγίας 2004/38/ΕΚ) 

1. Οι πολίτες τηςΈνωσης οι οποίοι έχουν διαμείνει 
νομίμως για συνεχές χρονικό διάστημα πέντε ετών στην 
Ελλάδα και τα κατά την παρ. 2 άρθρου 2 του παρόντος 
μέλη οικογένειας που διαμένουν νομίμως με τον πολίτη 
τηςΈνωσης για συνεχές χρονικό διάστημα πέντε ετών 
έχουν δικαίωμα μόνιμης διαμονής. Το δικαίωμα αυτό 
δεν υπόκειται στους όρους που προβλέπονται από τις 
διατάξεις του Κεφαλαίου III. 

2. Το αδιάλειπτο της διαμονής της παρ. 1 του παρό¬ 
ντος άρθρου δεν θίγεται από προσωρινές απουσίες που 
δεν υπερβαίνουν συνολικά τους έξι μήνες ετησίως, ούτε 
από απουσίες μεγαλύτερης διάρκειας για την εκπλή¬ 
ρωση υποχρεωτικής στρατιωτικής θητείας ή από μία 
απουσία δώδεκα συναπτών μηνών κατ' ανώτατο όριο, 
για σοβαρούς λόγους, ιδίως εγκυμοσύνη και μητρότητα, 
σοβαρή ασθένεια, σπουδές ή επαγγελματική κατάρτιση 
ή τοποθέτηση σε άλλο κράτος μέλος ή τρίτη χώρα. 

3. Μετά την απόκτηση του δικαιώματος της μόνιμης 
διαμονής η απώλεια αυτού επέρχεται μόνο σε περί¬ 
πτωση απουσίας του ενδιαφερομένου από την Ελλάδα, 
για χρονικό διάστημα που υπερβαίνει τα δύο συναπτά 
έτη. 

Άρθρο 14 

Παρεκκλίσεις για τα πρόσωπα τα οποία 
δεν εργάζονται πλέον στην Ελλάδα 
και για τα μέλη των οικογενειών τους 
(Άρθρο 17 της Οδηγίας 2004/38/ΕΚ) 

1. Κατά παρέκκλιση από τα οριζόμενα στο άρθρο 13, οι 
πολίτες τηςΈνωσης έχουν δικαίωμα μόνιμης διαμονής 
πριν τη συμπλήρωση των πέντε ετών συνεχούς διαμο¬ 
νής, στις εξής περιπτώσεις: 

(α) είναι μισθωτοί ή ασκούν ανεξάρτητη οικονομική 
δραστηριότητα και κατά το χρόνο παύσης της εργασί¬ 
ας τους στην Ελλάδα, έχουν συμπληρώσει την ηλικία 
που ορίζεται από το εθνικό δίκαιο για την απόκτηση 


δικαιωμάτων σε σύνταξη γήρατος, ή είναι μισθωτοί και 
έχουν παύσει να ασκούν μισθωτή δραστηριότητα λόγω 
πρόωρης συνταξιοδότησης, υπό την προϋπόθεση ότι ερ- 
γάσθηκαν στην ελληνική επικράτεια τουλάχιστον τους 
προηγούμενους δώδεκα μήνες και έχουν διαμείνει σε 
αυτή συνεχώς για περισσότερα από τρία έτη. Αν δεν 
αναγνωρίζεται το δικαίωμα σύνταξης γήρατος σε ορι¬ 
σμένες κατηγορίες ασκούντων ανεξάρτητη οικονομική 
δραστηριότητα, οι ενδιαφερόμενοι θεμελιώνουν το δι¬ 
καίωμα μόνιμης διαμονής όταν συμπληρώσουν το 60ο 
έτος της ηλικίας τους, 

(β) είναι μισθωτοί ή ασκούν ανεξάρτητη οικονομική 
δραστηριότητα και διέμεναν συνεχώς για περισσότερα 
από δύο έτη στην Ελλάδα, εφόσον έπαυσαν να εργάζο¬ 
νται εξαιτίας μόνιμης ανικανότητας προς εργασία. Αν η 
ανικανότητα αυτή είναι συνέπεια εργατικού ατυχήματος 
ή άλλης επαγγελματικής ασθένειας, που παρέχει ευερ¬ 
γέτημα το οποίο αναγνωρίζεται στον ενδιαφερόμενο εν 
όλω ή εν μέρει από τον αρμόδιο φορέα της Χώρας, δεν 
επιβάλλονται όροι στη διάρκεια της παραμονής. 

(γ) είναι μισθωτοί ή ασκούν ανεξάρτητη οικονομική 
δραστηριότητα και μετά τη συμπλήρωση τριών ετών 
συνεχούς απασχόλησης και διαμονής στη Χώρα, ασκούν 
μισθωτή ή ανεξάρτητη οικονομική δραστηριότητα σε 
άλλο κράτος μέλος και διατηρούν ως τόπο διαμονής 
τους την Ελλάδα, όπου και επιστρέφουν, καταρχήν, κα¬ 
θημερινώς ή τουλάχιστον άπαξ εβδομαδιαίως. 

Για τους σκοπούς της απόκτησης των δικαιωμάτων 
που προβλέπονται στα στοιχεία α και β, οι περίοδοι 
απασχόλησης στο κράτος μέλος όπου εργάζεται ο εν¬ 
διαφερόμενος λογίζονται ως περίοδοι απασχόλησης 
που πραγματοποιήθηκαν στη Χώρα. 

Οι περίοδοι ακούσιας ανεργίας, που έχουν καταγρά¬ 
φει από την αρμόδια υπηρεσία απασχόλησης, οι περίο¬ 
δοι διακοπής δραστηριότητας που δεν οφείλονται στη 
βούληση του ενδιαφερομένου καθώς και οι απουσίες 
από την εργασία ή η διακοπή δραστηριότητας λόγω 
ασθένειας ή ατυχήματος, λογίζονται ως περίοδοι απα¬ 
σχόλησης. 

2. Οι όροι της διάρκειας παραμονής και απασχόλησης 
που προβλέπονται στο στοιχείο (α) της παρ. 1, καθώς 
και ο όρος της διάρκειας διαμονής που προβλέπεται 
στο στοιχείο (β) της παρ. 1, δεν ισχύουν αν ο [η] σύζυ¬ 
γος του μισθωτού ή του ασκούντος ανεξάρτητη οικο¬ 
νομική δραστηριότητα, έχει την ελληνική ιθαγένεια ή 
απώλεσε την ελληνική ιθαγένεια λόγω γάμου με τον εν 
λόγω μισθωτό ή τον ασκούντο ανεξάρτητη οικονομική 
δραστηριότητα. 

3. Ανεξαρτήτως ιθαγένειας, τα μέλη της οικογένειας 
μισθωτού ή ασκούντος ανεξάρτητη οικονομική δραστη¬ 
ριότητα, που διαμένουν μαζί του στην Ελλάδα, έχουν 
δικαίωμα μόνιμης διαμονής, πριν από τη συμπλήρωση 
των πέντε ετών συνεχούς διαμονής, εφόσον ο ίδιος ο 
μισθωτός ή ο ασκών ανεξάρτητη οικονομική δραστηρι¬ 
ότητα έχει αποκτήσει δικαίωμα μόνιμης διαμονής στη 
χώρα κατά την παράγραφο 1 του παρόντος άρθρου. 

4. Σε περίπτωση που ο μισθωτός ή ο ασκών ανεξάρ¬ 
τητη οικονομική δραστηριότητα απεβίωσε ενόσω ακόμη 
εργαζόταν αλλά πριν αποκτήσει το καθεστώς μόνιμης 
διαμονής στην Ελλάδα βάσει της παραγράφου 1, τα 
διαμένοντα μαζί του μέλη της οικογένειάς του ανεξαρ¬ 
τήτως ιθαγένειας, έχουν δικαίωμα μόνιμης διαμονής, με 
την προϋπόθεση ότι: 

(α) ο μισθωτός ή ο ασκών ανεξάρτητη οικονομική δρα¬ 
στηριότητα διέμενε συνεχώς, μέχρι τον θάνατό του, επί 
δύο έτη στην ελληνική επικράτεια, ή 
(β) ο θάνατός του οφείλεται σε εργατικό ατύχημα ή 
επαγγελματική ασθένεια, ή 
(γ) ο επιζών σύζυγος έχει απολέσει την ελληνική 
ιθαγένεια λόγω του γάμου του με τον μισθωτό ή τον 
ασκούντο ανεξάρτητη οικονομική δραστηριότητα. 

Αρθρο 15 

Απόκτηση δικαιώματος μόνιμης διαμονής 
από ορισμένα μέλη της οικογένειας 
που είναι υπήκοοι τρίτων χωρών 
(Αρθρο 18 της Οδηγίας 2004/38/ΕΚ) 

Με την επιφύλαξη των διατάξεων του προηγουμένου 
άρθρου, τα μέλη της οικογένειας πολίτη της Ένωσης 
που είναι υπήκοοι τρίτων χωρών και εμπίπτουν στο 
πεδίο εφαρμογής της παρ. 2 του άρθρου 11 και της παρ. 
2 του άρθρου 12 του παρόντος, πληρούν δε τους εκεί 
προβλεπόμενους όρους, αποκτούν δικαίωμα μόνιμης 
διαμονής, εφόσον έχουν διαμείνει νομίμως στην Ελλάδα 
για πέντε (5) συνεχή έτη. 

Αρθρο 16 

Έγγραφο πιστοποίησης μόνιμης διαμονής 
πολίτη της Ένωσης 
(Αρθρο 19 της Οδηγίας 2004/38/ΕΚ) 

Αφού εξακριβωθεί η διάρκεια παραμονής των πολιτών 
της Ένωσης που είναι δικαιούχοι μόνιμης διαμονής, με 
την προσκόμιση της βεβαίωσης εγγραφής, οι αρμόδιες 
για το χειρισμό θεμάτων αλλοδαπών αστυνομικές αρχές 
του τόπου κατοικίας τους χορηγούν, κατόπιν αιτήσεώς 
τους που υποβάλλεται αυτοπροσώπως, έγγραφο που 
πιστοποιεί τη μόνιμη διαμονή τους. 

Αρθρο 17 

Χορήγηση Δελτίου μόνιμης διαμονής 
σε μέλη οικογένειας πολίτη Ένωσης 
που είναι υπήκοοι τρίτων χωρών 
(Αρθρα 20, 21 και 36 της Οδηγίας 2004/38/ΕΚ) 

1. Στα μέλη οικογένειας πολίτη της Ένωσης που είναι 
υπήκοοι τρίτης χώρας και έχουν δικαίωμα μόνιμης δι¬ 
αμονής, κατά τις διατάξεις του παρόντος, χορηγείται 
ατομικό δελτίο μόνιμης διαμονής, το οποίο καλείται 
«Δελτίο Μόνιμης Διαμονής μέλους οικογένειας πολίτη 
της Ένωσης». 

2. Για τη χορήγηση του δελτίου μόνιμης διαμονής, ο 
υπήκοος τρίτης χώρας υποβάλλει αίτηση στις, κατά το 
άρθρο 9 παρ. 6 του παρόντος, αρμόδιες αρχές, πριν την 
λήξη του δελτίου διαμονής του, η οποία συνοδεύεται 
από τα εξής δικαιολογητικά: 

(α) Αντίγραφο του ισχύοντος δελτίου διαμονής. 

(β) Επικυρωμένο αντίγραφο της βεβαίωσης εγγραφής 
ή του εγγράφου πιστοποίησης μόνιμης διαμονής του 
πολίτη της Ένωσης, σύμφωνα με τις διατάξεις των άρ¬ 
θρων 8 και 16 αντίστοιχα, του παρόντος 
(γ) Σε περίπτωση θανάτου του πολίτη της Ένωσης, 
βεβαίωση από την αρμόδια αρχή για το χρόνο διαμονής 
του στην Ελλάδα ή βεβαίωση από την αρμόδια αρχή 
ότι ο θάνατός του οφείλεται σε εργατικό ατύχημα ή 
επαγγελματική ασθένεια. 

(δ) Πρόσφατο πιστοποιητικό οικογενειακής κατάστα¬ 
σης ή άλλο επίσημο έγγραφο από το οποίο να προκύ¬ 
πτει ο συγγενικός δεσμός. 


3. Η αρμόδια υπηρεσία για την παραλαβή της αίτη¬ 
σης ελέγχει την πληρότητα των δικαιολογητικών και 
χορηγεί άμεσα βεβαίωση υποβολής δικαιολογητικών 
για τη χορήγηση δελτίου μόνιμης διαμονής. Η αίτηση 
με τα απαιτούμενα δικαιολογητικά διαβιβάζεται στην 
αρμόδια Υπηρεσία Αλλοδαπών και Μετανάστευσης της 
οικείας Περιφέρειας, το αργότερο εντός 15 ημερών αφό- 
του υποβληθεί η αίτηση. Η ανωτέρω υπηρεσία εξετάζει 
την αίτηση και, εφόσον δεν συντρέχουν λόγοι δημόσιας 
τάξης και ασφάλειας, εκδίδει απόφαση, με την οποία 
χορηγείται δελτίο μόνιμης διαμονής στα μέλη οικογέ¬ 
νειας του πολίτη της Ένωσης, το αργότερο εντός έξι 
(6) μηνών από την ημερομηνία υποβολής της αίτησης 
με όλα τα απαιτούμενα δικαιολογητικά . 

4. Σε περίπτωση μη υποβολής της αίτησης της παρ. 2 
του παρόντος άρθρου, με απόφαση του Γ ενικού Γ ραμ- 
ματέα της Περιφέρειας επιβάλλεται χρηματικό πρόστιμο 
ύψους μέχρι εκατόν πενήντα (150) ευρώ. Θεωρείται επι- 
βαρυντική περίπτωση και δεν χορηγείται δελτίο μόνιμης 
διαμονής, στην περίπτωση που η μη συμμόρφωση με 
την ανωτέρω απαίτηση υπερβεί το διάστημα του ενός 
έτους. Η διαδικασία βεβαίωσης και καταβολής του ανω¬ 
τέρω προστίμου ενεργείται σύμφωνα με τις διατάξεις 
του Κώδικα Εισπράξεως Δημοσίων Εσόδων (Κ.Ε.Δ.Ε.). 

5. Το δελτίο μόνιμης διαμονής ανανεώνεται ανά δεκα¬ 
ετία χωρίς την ανάγκη συνδρομής των προϋποθέσεων 
των άρθρων 13,14 και 17 του παρόντος, κατόπιν σχετι¬ 
κής αίτησης, η οποία συνοδεύεται από αντίγραφο του 
προηγούμενου δελτίου μόνιμης διαμονής. 

6. Η διακοπή της διαμονής η οποία δεν υπερβαίνει τα 
δύο συναπτά έτη, δε θίγει την ισχύ του δελτίου μόνιμης 
διαμονής. 

Αρθρο 18 

Αδιάλειπτο της διαμονής 
(Αρθρο 21 της Οδηγίας 2004/38/ΕΚ) 

Για τους σκοπούς του παρόντος, το αδιάλειπτο της 
διαμονής πιστοποιείται με οποιοδήποτε πρόσφορο απο¬ 
δεικτικό μέσο προβλέπεται στην κείμενη νομοθεσία. Το 
αδιάλειπτο της διαμονής διακόπτεται από κάθε από¬ 
φαση απέλασης, η οποία εκτελείται νομοτύπως κατά 
του ενδιαφερομένου. 

ΚΕΦΑΛΑΙΟ V 

ΔΙΑΤΑΞΕΙΣ ΚΟΙΝΕΣ ΓΙΑ ΤΟ ΔΙΚΑΙΩΜΑ ΔΙΑΜΟΝΗΣ 
ΚΑΙ ΤΟ ΔΙΚΑΙΩΜΑ ΜΟΝΙΜΗΣ ΔΙΑΜΟΝΗΣ 

Αρθρο 19 

Εδαφική εφαρμογή 
(Αρθρο 22 της Οδηγίας 2004/38/ΕΚ) 

Το δικαίωμα διαμονής και το δικαίωμα μόνιμης διαμο¬ 
νής καλύπτουν το σύνολο της ελληνικής επικράτειας. 
Περιορισμοί στο δικαίωμα διαμονής και στο δικαίωμα 
μόνιμης διαμονής επιβάλλονται μόνο στις περιπτώσεις 
που οι ίδιοι περιορισμοί ισχύουν και για τους ημεδαπούς, 
σύμφωνα με την ισχύουσα νομοθεσία. 

Αρθρο 20 

Δικαιώματα και Υποχρεώσεις μελών οικογένειας 
πολίτη της Ένωσης 

(Αρθρα 23, 24, 25 και 26 της Οδηγίας 2004/38/ΕΚ) 

1. Ανεξαρτήτως ιθαγένειας, τα μέλη της οικογένειας 
πολίτη της Ένωσης, τα οποία έχουν το δικαίωμα δια- 

μονής ή το δικαίωμα μόνιμης διαμονής στην Ελλάδα, 
δικαιούνται να εργάζονται ως μισθωτοί ή να ασκούν 
ανεξάρτητη οικονομική δραστηριότητα. 

2. Με την επιφύλαξη των ειδικών διατάξεων που προ- 
βλέπονται ρητώς στη Συνθήκη των Ευρωπαϊκών Κοινο¬ 
τήτων και στο παραγωγό δίκαιο, όλοι οι πολίτες της 
Ένωσης που διαμένουν στην Ελλάδα βάσει του παρό¬ 
ντος προεδρικού διατάγματος, απολαύουν ίσης μεταχεί¬ 
ρισης με τους ημεδαπούς εντός του πεδίου εφαρμογής 
της Συνθήκης των Ευρωπαϊκών Κοινοτήτων. Το ευεργέ¬ 
τημα αυτό απονέμεται στα μέλη της οικογένειας που 
είναι υπήκοοι τρίτων χωρών, εφόσον έχουν το δικαίωμα 
διαμονής ή μόνιμης διαμονής. 

3. Κατά παρέκκλιση από την παράγραφο 2 του πα¬ 
ρόντος άρθρου, η Ελλάδα δεν υποχρεούται να παρέχει 
κοινωνικές παροχές κατά τους πρώτους τρεις μήνες 
της διαμονής, ή, κατά περίπτωση, κατά το μακρότερο 
χρονικό διάστημα κατά το οποίο ο πολίτης τηςΈνωσης 
παρέχει αποδείξεις ότι αναζητά εργασία στην Ελλάδα 
και ότι έχει πραγματικές πιθανότητες να προσληφθεί, 
ούτε να δίνει, πριν από την απόκτηση του δικαιώματος 
μόνιμης διαμονής, σπουδαστική βοήθεια, συμπεριλαμβα- 
νομένης της επαγγελματικής κατάρτισης, αποτελούμενη 
από σπουδαστικές υποτροφίες ή σπουδαστικά δάνεια 
σε άλλα πρόσωπα εκτός από μισθωτούς, ασκούντες 
ανεξάρτητη οικονομική δραστηριότητα, σε πρόσωπα 
που διατηρούν αυτή την ιδιότητα και στα μέλη των 
οικογενειών τους. 

4. Η κατοχή της προβλεπόμενης στο άρθρο 8 βεβαίω¬ 
σης εγγραφής, του εγγράφου που πιστοποιεί τη μόνιμη 
διαμονή, της βεβαίωσης που πιστοποιεί την υποβολή 
αίτησης για τη χορήγηση δελτίου διαμονής μέλους 
της οικογένειας, του δελτίου διαμονής ή του δελτίου 
μόνιμης διαμονής, δε μπορεί, σε καμία περίπτωση, να 
επιβάλλεται ως προϋπόθεση για την άσκηση δικαιώμα¬ 
τος ή την διεκπεραίωση διοικητικής διαδικασίας, εφό¬ 
σον η απόκτηση των δικαιωμάτων που απορρέουν από 
τα ανωτέρω έγγραφα μπορεί να βεβαιώνεται με άλλο 
αποδεικτικό μέσο. 

5. Όλα τα έγγραφα που αναφέρονται στην προηγού¬ 
μενη παράγραφο χορηγούνται ατελώς. 

6. Όποιος, κατά τη διάρκεια ελέγχου από αρμόδια 
αρχή ή υπάλληλο, αρνείται την επίδειξη ή προσκόμιση 
του δελτίου διαμονής ή μόνιμης διαμονής ή τη βεβαί¬ 
ωση υποβολής δικαιολογητικών για τη χορήγηση των 
δελτίων αυτών ή δηλώνει ψευδή στοιχεία σχετικά με 
αυτά, τιμωρείται σύμφωνα με τις διατάξεις του άρθρου 
27 του παρόντος, αν η πράξη δεν τιμωρείται βαρύτερα 
από άλλη διάταξη. 

7. Οι υπήκοοι τρίτης χώρας, κάτοχοι δελτίου διαμονής 
και μόνιμης διαμονής έχουν και τα γενικά δικαιώματα 
των υπηκόων τρίτων χωρών, σύμφωνα με τις διατάξεις 
των άρθρων 71 και 72 του ν. 3386/2005 (ΦΕΚ 212 Α'). 

8. Κατά παρέκκλιση της παρ. 5 του άρθρου 71 του ν. 3386/ 
2005, το δικαίωμα επανεισόδου των μελών οικογένειας 
πολίτη της Ένωσης που είναι υπήκοοι τρίτης χώρας, 
ρυθμίζεται σύμφωνα με τις διατάξεις του άρθρου 5 
του παρόντος. 


ΚΕΦΑΛΑΙΟ VI 

ΠΕΡΙΟΡΙΣΜΟΙ ΤΟΥ ΔΙΚΑΙΩΜΑΤΟΣ ΕΙΣΟΔΟΥ 
ΚΑΙ ΤΟΥ ΔΙΚΑΙΩΜΑΤΟΣ ΔΙΑΜΟΝΗΣ 
ΓΙΑ ΛΟΓΟΥΣ ΔΗΜΟΣΙΑΣ ΤΑΞΗΣ, 

ΔΗΜΟΣΙΑΣ ΑΣΦΑΛΕΙΑΣ Ή ΔΗΜΟΣΙΑΣ ΥΓΕΙΑΣ 

Αρθρο 21 

Περιορισμοί του δικαιώματος εισόδου και διαμονής 
για λόγους δημόσιας τάξης, δημόσιας ασφάλειας 
ή δημόσιας υγείας 
(Άρθρα 27, 29, 32 και 15 παρ. 1 και 3 
της Οδηγίας 2004/38/ΕΚ) 

1. Με την επιφύλαξη των διατάξεων του παρόντος 
κεφαλαίου, μπορούν να επιβληθούν περιορισμοί στην 
ελευθερία κυκλοφορίας και διαμονής των πολιτών της 
Ένωσης και των μελών της οικογένειάς τους, ανεξαρτή¬ 
τως ιθαγένειας, για λόγους δημόσιας τάξης, δημόσιας 
ασφάλειας ή δημόσιας υγείας. Δεν μπορεί να γίνεται 
επίκληση των λόγων αυτών για την εξυπηρέτηση σκο¬ 
πών γενικότερης δημοσιονομικής πολιτικής. 

2. Κάθε μέτρο που λαμβάνεται για λόγους δημόσιας 
τάξης ή δημόσιας ασφάλειας πρέπει να είναι σύμφωνο 
με την αρχή της αναλογικότητας και να θεμελιώνεται 
αποκλειστικά στην προσωπική συμπεριφορά του προ¬ 
σώπου που αφορά. Προηγούμενες ποινικές καταδίκες 
δεν αποτελούν αυτοτελώς λόγους για τη λήψη τέτοιων 
μέτρων. Η προσωπική συμπεριφορά του προσώπου που 
αφορά το μέτρο πρέπει να συνιστά πραγματική, ενεστώ- 
σα και αρκούντως σοβαρή απειλή, που στρέφεται κατά 
θεμελιώδους συμφέροντος της κοινωνίας. Αιτιολογίες 
που δεν συνδέονται με τα στοιχεία της υπόθεσης ή 
στηρίζονται σε εκτιμήσεις γενικής πρόληψης δεν γίνο¬ 
νται αποδεκτές. 

3. Για κάθε μέτρο που λαμβάνεται δυνάμει της παρ. 
1 του παρόντος άρθρου, για άλλους λόγους εκτός της 
δημόσιας τάξης, της δημόσιας ασφάλειας ή της δημό¬ 
σιας υγείας, εφαρμόζονται οι διατάξεις των άρθρων 23 
και 24 του παρόντος. 

Δεν μπορεί να επιβληθεί απαγόρευση εισόδου σε συν¬ 
δυασμό με απόφαση απέλασης για την οποία ισχύει το 
προηγούμενο εδάφιο. 

4. Γ ια να εξακριβωθεί κατά πόσο ο ενδιαφερόμενος 
συνιστά απειλή για τη δημόσια τάξη ή τη δημόσια ασφά¬ 
λεια, οι αρμόδιες για το χειρισμό θεμάτων αλλοδαπών 
αστυνομικές αρχές του τόπου κατοικίας τους, κατά τη 
χορήγηση βεβαίωσης εγγραφής για τους πολίτες της 
Ένωσης καθώς και για τα μέλη των οικογενειών τους 
που είναι επίσης πολίτες τηςΈνωσης ή οι αρμόδιες 
Υπηρεσίες Αλλοδαπών και Μετανάστευσης της οικείας 
Περιφέρειας κατά τη χορήγηση δελτίου διαμονής για 
τα μέλη οικογένειας πολίτη τηςΈνωσης που είναι υπή¬ 
κοοι τρίτων χωρών, μπορούν να ζητούν, εφόσον κριθεί 
απαραίτητο, πληροφορίες για το ποινικό μητρώο του 
ενδιαφερομένου, από το κράτος μέλος καταγωγής και, 
ενδεχομένως, από άλλα κράτη μέλη. Η έρευνα αυτή δεν 
μπορεί να έχει συστηματικό χαρακτήρα. Ανάλογα αιτή¬ 
ματα κρατών μελών της Ένωσης ικανοποιούνται από 
τις αρμόδιες υπηρεσίες του Υπουργείου Δικαιοσύνης, 
εντός διμήνου. 

5. Αν πολίτης τηςΈνωσης ή μέλος της οικογένειας 
του, ανεξαρτήτως ιθαγένειας, στον οποίο οι αρμόδιες 
ελληνικές αστυνομικές αρχές έχουν εκδώσει διαβατήριο 
ή δελτίο ταυτότητας, έχει απελαθεί από άλλο κράτος 

μέλος της Ένωσης, κατά την άσκηση του δικαιώματος 
ελεύθερης κυκλοφορίας δυνάμει της Οδηγίας 2004/38/ 
ΕΚ, για λόγους δημόσιας τάξης, δημόσιας ασφάλειας 
ή δημόσιας υγείας, οι ελληνικές αρχές υποχρεούνται 
να δεχθούν την επανείσοδό του στη Χώρα, χωρίς δι¬ 
ατυπώσεις, ανεξαρτήτως εάν η ισχύς του ανωτέρω 
εγγράφου έχει λήξει ή εάν αμφισβητείται η ιθαγένεια 
του κατόχου. 

6. Πρόσωπα εις βάρος των οποίων έχει εκδοθεί από¬ 
φαση απαγόρευσης εισόδου στην Ελλάδα, για λόγους 
δημόσιας τάξης ή δημόσιας ασφάλειας, μπορούν να 
υποβάλλουν αίτηση, για την άρση της απαγόρευσης 
εισόδου, μετά από εύλογη, κατά τις περιστάσεις, προ¬ 
θεσμία, εν πάση περιπτώσει δε, μετά την πάροδο τρι¬ 
ετίας από την έκδοση της οριστικής απόφασης απα¬ 
γόρευσης εισόδου, επικαλούμενα στοιχεία τα οποία 
αποδεικνύουν ουσιαστική μεταβολή των περιστάσεων 
που είχαν δικαιολογήσει την επιβολή απαγόρευσης. Για 
την αίτηση αυτή αποφαίνεται, εντός έξι μηνών από την 
υποβολή της, ο Διευθυντής της Διεύθυνσης Αλλοδαπών 
του Αρχηγείου της Ελληνικής Αστυνομίας. Εάν λόγω 
της απόφασης απαγόρευσης εισόδου είχε γίνει σχετική 
εγγραφή στον Κατάλογο Ανεπιθύμητων Αλλοδαπών και 
η παραπάνω αίτηση γίνει δεκτή, διατάσσεται η διαγρα¬ 
φή από τον Κατάλογο. Σε περίπτωση που η απόφαση 
εγγραφής στον Εθνικό Κατάλογο Ανεπιθυμήτων Αλλο¬ 
δαπών, επιβλήθηκε κατά την κείμενη νομοθεσία κατόπιν 
δικαστικής αποφάσεως απέλασης, η ως άνω αίτηση 
υποβάλλεται στον Υπουργό Δικαιοσύνης, κατ' εφαρμογή 
των άρθρων 74 παρ. 3 και 99 παρ. 3 του Ποινικού Κώδικα, 
μετά την πάροδο 3 ετών από την απέλαση και, σε πε¬ 
ρίπτωση που γίνει δεκτή, εφαρμόζεται το άρθρο 3 παρ. 
2 περίπτωση (γ) της Κοινής απόφασης των Υπουργών 
Εσωτερικών, Δημόσιας Διοίκησης και Αποκέντρωσης, 
Εξωτερικών, Εθνικής Αμυνας, Δικαιοσύνης και Δημόσιας 
Τάξης 4000/4/32-ιβ74.9.2006 «Καθορισμός των κριτηρί¬ 
ων και της διαδικασίας για την εγγραφή και διαγραφή 
αλλοδαπών από τον Εθνικό Κατάλογο Ανεπιθύμητων 
Αλλοδαπών». 

7. Τα αναφερόμενα στην παρ. 6 του παρόντος άρθρου 
πρόσωπα δεν έχουν κανένα δικαίωμα εισόδου στην Ελ¬ 
ληνική επικράτεια όσο εξετάζεται η αίτησή τους. 

8. Οι μόνες ασθένειες που μπορούν να δικαιολογήσουν 
άρνηση εισόδου ή διαμονής ή άλλο μέτρο περιοριστικό 
της ελεύθερης κυκλοφορίας, για λόγους δημόσιας υγεί¬ 
ας, είναι οι ασθένειες που εγκλείουν κίνδυνο επιδημίας 
όπως ορίζονται στις οικείες πράξεις της Παγκόσμιας 
Οργάνωσης Υγείας, καθώς και άλλες λοιμώδεις, μετα¬ 
δοτικές ή παρασιτικές ασθένειες, εφόσον επιβάλλουν τη 
λήψη μέτρων προστασίας της δημόσιας υγείας, εφαρ¬ 
μοστέων στους ημεδαπούς. 

9. Οι αρμόδιες για χειρισμό θεμάτων αλλοδαπών αστυ¬ 
νομικές αρχές του τόπου διαμονής των πολιτών της 
Ένωσης, που θεμελιώνουν σύμφωνα με τις διατάξεις 
του παρόντος δικαίωμα διαμονής ή, αντίστοιχα, για την 
περίπτωση των υπηκόων τρίτων χωρών, οι Υπηρεσίες 
Αλλοδαπών και Μετανάστευσης της οικείας Περιφέρει¬ 
ας μπορούν, εφόσον υπάρχουν σοβαρές ενδείξεις που 
το καθιστούν αναγκαίο, να ζητήσουν από τον ενδιαφε¬ 
ρόμενο να υποβληθεί, εντός τριών μηνών από την είσο¬ 
δό του στην Ελληνική επικράτεια, σε δωρεάν ιατρικές 
εξετάσεις, προκειμένου να πιστοποιηθεί ότι δεν πάσχει 


από καμία από τις ασθένειες που αναφέρονται στην πα¬ 
ράγραφο 8 του παρόντος. Αυτές οι ιατρικές εξετάσεις 
δεν μπορούν να έχουν συστηματικό χαρακτήρα. 

10. Οι ασθένειες που επέρχονται σε χρονικό διάστημα 
μεγαλύτερο των τριών μηνών από την άφιξη στην Ελ¬ 
λάδα του πολίτη τηςΈνωσης ή μέλους της οικογένειάς 
του, δεν δικαιολογούν τη λήψη εις βάρος του μέτρου 
απέλασης. 

Αρθρο 22 

Απέλαση - Προστασία από την απέλαση 
(Άρθρα 28, 33,14 παρ. 3, 4 και 15 παρ. 2 
της Οδηγίας 2004/38/ΕΚ) 

1. Προκειμένου να εκδοθεί απόφαση απέλασης για 
λόγους δημόσιας τάξης ή δημόσιας ασφάλειας, λαμ- 
βάνονται υπόψη η διάρκεια παραμονής στην ελληνική 
επικράτεια, του ατόμου εις βάρος του οποίου λαμβά- 
νεται το μέτρο, η ηλικία του, η κατάσταση της υγείας 
του, η οικογενειακή και οικονομική του κατάσταση, η 
κοινωνική και πολιτιστική ένταξή του στην Ελλάδα και 
οι δεσμοί του με τη χώρα καταγωγής. 

2. Η απέλαση πολίτη τηςΈνωσης ή μέλους της οικογέ- 
νειάς του, ανεξαρτήτως ιθαγένειας, που έχει αποκτήσει 
δικαίωμα μόνιμης διαμονής στην ελληνική επικράτεια, 
διατάσσεται μόνο για σοβαρούς λόγους δημόσιας τάξης 
ή δημόσιας ασφάλειας. Ως προς τα αρμόδια για την 
απέλαση όργανα, τη διαδικασία έκδοσης και εκτέλεσης 
της απόφασης απέλασης, τις εξαιρέσεις και λοιπά σχε¬ 
τικά ζητήματα, εφαρμόζονται, αναλόγως, οι διατάξεις 
των άρθρων 76, παράγραφοι 2 - 5, 77, 78, 79, 80, 81 και 
82 του ν. 3386/2005. 

3. Υπό την επιφύλαξη των περιπτώσεων στις οποίες 
η απέλαση ερείδεται σε επιτακτικούς λόγους δημόσι¬ 
ας ασφάλειας, δεν διατάσσεται απέλαση πολιτών της 
Ένωσης, όταν τα πρόσωπα αυτά: 

(α) έχουν διαμείνει, κατά τα προηγούμενα δέκα έτη, 
στην Ελλάδα ή 

(β) είναι ανήλικοι, εκτός εάν η απέλαση είναι απα¬ 
ραίτητη για το βέλτιστο συμφέρον του παιδιού, όπως 
προβλέπεται στη Σύμβαση των Ηνωμένων Εθνών για τα 
Δικαιώματα του Παιδιού, της 20ής Νοεμβρίου 1989. 

4. Η προσφυγή πολίτη τηςΈνωσης ή μέλους της οι- 
κογένειάς του στο σύστημα κοινωνικής πρόνοιας της 
Ελλάδας δεν συνεπάγεται αυτομάτως τη λήψη μέτρου 
απέλασης. 

5. Η λήξη ισχύος του δελτίου ταυτότητας ή του δια¬ 
βατηρίου, βάσει του οποίου ο ενδιαφερόμενος εισήλθε 
στην Ελλάδα και εκδόθηκε η βεβαίωση εγγραφής ή του 
δελτίου διαμονής δεν αποτελεί λόγο απέλασης. 

6. Λόγοι γενικότερης δημοσιονομικής πολιτικής δεν 
μπορούν να δικαιολογήσουν τη λήψη μέτρου απέλα¬ 
σης. 

7. Το δικαστήριο μπορεί να διατάξει την απέλαση 
πολίτη τηςΈνωσης ή μέλους της οικογένειας του, ως 
ποινή ή ως παρεπόμενο μέτρο, σε σχέση με ποινή κρά¬ 
τησης, σύμφωνα με τις οικείες διατάξεις του Ποινικού 
Κώδικα, μόνο εφόσον πληρούνται οι απαιτήσεις των 
άρθρων 21 και 22. Εάν η απόφαση απέλασης πρόκειται 
να εκτελεσθεί μετά την πάροδο χρονικού διαστήματος 
μεγαλύτερου των δύο ετών από την έκδοσή της, η αρμό¬ 
δια για την εκτέλεσή της αρχή βεβαιώνει ότι το άτομο, 
το οποίο αφορά η απέλαση, εξακολουθεί να αποτελεί 

πραγματική απειλή για τη δημόσια τάξη ή τη δημόσια 
ασφάλεια, περαιτέρω δε, εξετάζει επίσης κατά πόσον 
έχει, ενδεχομένως, επέλθει ουσιαστική μεταβολή των 
περιστάσεων από τον χρόνο έκδοσης της απόφασης 
απέλασης. 

8. Δεν λαμβάνεται επ’ ουδενί μέτρο απέλασης κατά 
πολίτη τηςΈνωσης, ακόμη και αν αυτός έπαυσε να πλη¬ 
ροί τους όρους των άρθρων 6 παρ. 3, 7,11 παρ. 1 και 12 
παρ.1 του παρόντος, υπό την επιφύλαξη των διατάξεων 
του Κεφαλαίου VI, εφόσον οι πολίτες τηςΈνωσης είναι 
μισθωτοί ή ασκούν ανεξάρτητη οικονομική δραστηριό¬ 
τητα ή εισήλθαν στην ελληνική επικράτεια προκειμένου 
να βρουν εργασία. Στην περίπτωση αυτή οι πολίτες της 
Ένωσης και τα μέλη των οικογενειών τους δεν μπορούν 
να απελαθούν εφόσον δύνανται να παρέχουν αποδείξεις 
ότι συνεχίζουν να αναζητούν εργασία και ότι έχουν 
πραγματικές πιθανότητες να προσληφθούν. 

Άρθρο 23 

Κοινοποίηση των αποφάσεων 
(Άρθρο 30 της Οδηγίας 2004/38/ΕΚ) 

1. Κάθε μέτρο που λαμβάνεται για τον περιορισμό της 
ελεύθερης κυκλοφορίας, σύμφωνα με τις διατάξεις της 
παρ. 1 του άρθρου 21 του παρόντος, πρέπει να κοινοποι¬ 
είται εγγράφως στους ενδιαφερομένους και σύμφωνα 
με τις διατάξεις του άρθρου 19 του ν. 2690/1999 (ΦΕΚ 45 
Α'), κατά τρόπο που να τους επιτρέπει να κατανοήσουν 
το περιεχόμενο και τις συνέπειες της σχετικής απόφα¬ 
σης. Οι ενδιαφερόμενοι ενημερώνονται, επακριβώς και 
πλήρως, για τους λόγους δημόσιας τάξης, δημόσιας 
ασφάλειας ή δημόσιας υγείας, στους οποίους στηρί¬ 
ζεται η ληφθείσα απόφαση, εκτός αν αυτό αντιτίθεται 
στα συμφέροντα της ασφάλειας του κράτους. 

2. Η κοινοποίηση περιέχει μνεία του δικαστηρίου ή 
της διοικητικής αρχής, ενώπιον των οποίων ο ενδια¬ 
φερόμενος μπορεί να ασκήσει προσφυγή, σύμφωνα 
με τις διατάξεις του άρθρου 24 του παρόντος, καθώς 
και της προθεσμίας άσκησής της, και, ενδεχομένως, 
της προθεσμίας που τάσσεται στον ενδιαφερόμενο να 
εγκαταλείψει την Ελληνική επικράτεια. Με εξαίρεση τις 
δεόντως αιτιολογημένες περιπτώσεις κατεπείγοντος, 
η τασσόμενη προθεσμία για την εγκατάλειψη της επι¬ 
κράτειας δεν μπορεί να είναι μικρότερη του ενός μηνάς 
από την ημερομηνία της κοινοποίησης. 

Άρθρο 24 

Διαδικαστικές εγγυήσεις - Δικαίωμα προσφυγής 
(Άρθρο 31 της Οδηγίας 2004/38/ΕΚ) 

1. Κατά της διοικητικής απόφασης απέλασης είναι 
επιτρεπτή η άσκηση διοικητικής προσφυγής, σύμφωνα 
με το άρθρο 77 του ν. 3386/2005 και το άρθρο 1 περ. 
ιθ' της υπ’ αριθ. 7004/3/40-Θ/23.4.2004 κοινής υπουργι¬ 
κής απόφασης «Μεταβίβαση αρμοδιοτήτων Υπουργού 
Δημόσιας Τάξης σε υφιστάμενα υπηρεσιακά όργανα» 
(Β'-649) όπως τροποποιήθηκε και ισχύει. Για την περί¬ 
πτωση της επιβολής της απέλασης ως παρεπόμενης 
ποινής ή μέτρου ασφάλειας, με δικαστική απόφαση, 
εφαρμόζονται τα άρθρα 74 παρ. 3 και 99 παρ. 3 του 
Ποινικού Κώδικα. 

2. Κατά της αποφάσεως που εκδίδεται επί της διοι¬ 
κητικής προσφυγής της προηγούμενης παραγράφου, 
καθώς και κατά της απόφασης απόρριψης της αίτησης 


για χορήγηση βεβαίωσης εγγραφής, δελτίου διαμονής ή 
μόνιμης διαμονής, της ανάκλησης ή μη ανανέωσής του, 
ασκείται αίτηση ακύρωσης ενώπιον του Συμβουλίου της 
Επικράτειας, κατ’ εφαρμογή των διατάξεων του άρθρου 
15 παρ. 3 του ν. 3068/2002 (ΦΕΚ Α' 274), όπως ισχύει. 

3. Όταν η διοικητική ή δικαστική προσφυγή κατά της 
απόφασης απέλασης συνοδεύεται από αίτημα αναστο¬ 
λής της εκτέλεσής της, η απομάκρυνση του ενδιαφερο¬ 
μένου από την επικράτεια δεν μπορεί να διενεργείται 
πριν ληφθεί απόφαση επί του αιτήματος αναστολής, 
εκτός εάν: 

- η απόφαση απέλασης βασίζεται σε προηγούμενη 
δικαστική απόφαση ή 

- τα ενδιαφερόμενο πρόσωπα είχαν ήδη πρόσβαση 
σε ένδικο μέσο ή 

- η απόφαση απέλασης βασίζεται σε επιτακτικούς 
λόγους δημόσιας ασφάλειας, σύμφωνα με τα άρθρα 21 
και 22 του παρόντος. 

4. Η εξέταση της διοικητικής προσφυγής περιλαμβάνει 
τόσο τον έλεγχο της νομιμότητας της απόφασης όσο 
και την εξέταση των γεγονότων και των περιστάσε¬ 
ων επί των οποίων βασίζεται το προτεινόμενο μέτρο. 
Συνεκτιμώνται επίσης οι σχετικές προϋποθέσεις που 
καθορίζονται στο άρθρο 22 του παρόντος. 

5. Κατά τη διάρκεια της διαδικασίας προσφυγής μπο¬ 
ρεί να απαγορευθεί η είσοδος του ενδιαφερομένου στην 
Ελλάδα, αλλά δεν μπορεί να του απαγορευθεί η αυτο¬ 
πρόσωπη παρουσία του κατά τη δίκη, εκτός αν η εμφά¬ 
νισή του μπορεί να προκαλέσει σοβαρή διατάραξη της 
δημόσιας τάξης ή δημόσιας ασφάλειας ή αν η προσφυγή 
αφορά άρνηση εισόδου στην ελληνική επικράτεια. 

6. Για την άσκηση του ένδικου μέσου κατά της απόφα¬ 
σης απέλασης, χορηγείται στον ενδιαφερόμενο που δεν 
διαθέτει επαρκείς πόρους για το σκοπό αυτό, το ευερ¬ 
γέτημα πενίας, σύμφωνα με την ισχύουσα νομοθεσία. 

ΚΕΦΑΑΑΙΟ VII 
ΤΕΛΙΚΕΣ ΔΙΑΤΑΞΕΙΣ 

Αρθρο 25 
Δημοσιότητα 

(Αρθρο 34 της Οδηγίας 2004/38/ΕΚ) 

Τα Υπουργεία Εσωτερικών, Δημόσιας Διοίκησης και 
Αποκέντρωσης, και Δημόσιας Τάξης, καθώς και οι Υπη¬ 
ρεσίες Αλλοδαπών και Μετανάστευσης των Περιφε¬ 
ρειών της Χώρας ενημερώνουν τους ενδιαφερομένους 
σχετικά με το δικαίωμα των πολιτών τηςΈνωσης και 
των μελών της οικογένειάς τους, ανεξαρτήτως ιθαγέ¬ 
νειας, να κυκλοφορούν και να διαμένουν ελεύθερα στην 
ελληνική επικράτεια, καθώς και για τα λοιπά δικαιώμα¬ 
τα και τις υποχρεώσεις που απορρέουν από το παρόν 
διάταγμα. Η ενημέρωση πραγματοποιείται ιδίως μέσω 
ανάρτησης πληροφοριακού υλικού στις ιστοσελίδες των 
ανωτέρω φορέων ή με εκστρατείες συνειδητοποίησης 
διεξαγόμενες μέσω των εθνικών και τοπικών μέσων 
μαζικής ενημέρωσης και μέσων επικοινωνίας. Το υλικό 
αυτό επικαιροποιείται ανά τακτά χρονικά διαστήματα. 

Αρθρο 26 

Κατάχρηση δικαιώματος 
(Αρθρο 35 της Οδηγίας 2004/38/ΕΚ) 

Όταν διαπιστώνεται αιτιολογημένα, ιδίως με δικαστική 
απόφαση ή αμετάκλητο βούλευμα δικαστικού συμβου- 

λίου, ότι χρησιμοποιήθηκαν ψευδείς ή παραπλανητικές 
πληροφορίες ή πλαστά έγγραφα και γενικά ότι στοι- 
χειοθετείται κατάχρηση δικαιώματος ή απάτη, όπως 
στην περίπτωση εικονικού γάμου, τα δικαιώματα και το 
δελτίο διαμονής ή μόνιμης διαμονής δεν χορηγείται ή 
ανακαλείται. Τα μέτρα που λαμβάνονται στις περιπτώ¬ 
σεις αυτές δεν πρέπει να αντίκεινται στις εγγυήσεις οι 
οποίες προβλέπονται στα άρθρα 23 και 24. 

Άρθρο 27 

Κυρώσεις 

(Άρθρο 36 της Οδηγίας 2004/38/ΕΚ) 

Σε περίπτωση παράβασης των διατάξεων των άρθρων 
8 παρ. 1 και 20 παρ. 6 του παρόντος εφαρμόζονται, με 
την επιφύλαξη ειδικότερων διατάξεων, οι κυρώσεις του 
άρθρου 458 του Ποινικού Κώδικα. 

Άρθρο 28 

Κατάργηση διατάξεων 

Καταργούνται οι διατάξεις των π.δ.525/1983 (Α' - 203), 
499/1987 (Α' - 238) και 278/1992 (Α' - 144) καθώς και 
κάθε άλλη γενική ή ειδική διάταξη που περιλαμβάνει 
ρυθμίσεις αντίθετες προς τις διατάξεις του παρόντος 
διατάγματος. 


Άρθρο 29 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στους Υπουργούς Εσωτερικών, Δημόσιας Διοίκησης 
και Αποκέντρωσης και Δημόσιας Τάξης αναθέτουμε την 
δημοσίευση και εκτέλεση του παρόντος διατάγματος. 

Αθήνα, 14 Ιουνίου 2007 

